CELEX: 52012PC0593
Language: hu
Date: 2012-10-17
Title: Javaslat A TANÁCS HATÁROZATA az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló, 1994. június 24-i partnerségi és együttműködési megállapodással létrehozott Együttműködési Bizottságban képviselendő európai uniós álláspontnak a békéltetői jegyzék felállítása tekintetében történő meghatározásáról

|
			
		
		
		52012PC0593
		
			Javaslat A TANÁCS HATÁROZATA az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló, 1994. június 24-i partnerségi és együttműködési megállapodással létrehozott Együttműködési Bizottságban képviselendő európai uniós álláspontnak a békéltetői jegyzék felállítása tekintetében történő meghatározásáról /* COM/2012/0593 final - 2012/0287 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az Orosz Föderációnak a Kereskedelmi
Világszervezethez történő csatlakozási folyamata keretében az Európai Unió és
az Orosz Föderáció között tárgyalások folytak és aláírásra került egy
levélváltás formájában létrejött kétoldalú megállapodás és egy technikai
szabályokról szóló jegyzőkönyv (a továbbiakban: jegyzőkönyv) az Orosz
Föderációból az Európai Unióba irányuló faexportra vonatkozó vámkontingensek
kezeléséről, valamint egy megállapodás a gépjárműrészeknek és -alkatrészeknek
az Európai Unió és az Orosz Föderáció közötti kereskedelméről (a továbbiakban:
megállapodás).
A jegyzőkönyv 25. cikke és a megállapodás 12.
cikke rendelkezik az egyrészről az Európai Közösségek és azok tagállamai,
másrészről az Orosz Föderáció közötti partnerség létrehozásáról szóló, 1994.
június 24-i partnerségi és együttműködési megállapodással (a továbbiakban:
partnerségi megállapodás) létrehozott Együttműködési Tanács által
2004. április 7-én elfogadott, az említett megállapodással összefüggő
vitarendezés eljárási szabályainak megállapításáról szóló határozat (a
továbbiakban: az Együttműködési Tanács vitarendezési határozata) által
elrendelt vitarendezési eljárások alkalmazásáról.
Az említett határozat 4. cikkének (1)
bekezdése rendelkezik a partnerségi megállapodás keretében a felek által
felállított Együttműködési Bizottság keretében a vitarendezés céljából
felállított indikatív békéltetői jegyzékről.
A jegyzőkönyv 25. cikke és a megállapodás 12.
cikke szerint elrendelt vitarendezési mechanizmusok hatékony működésének
biztosítása érdekében a Bizottság és az Orosz Föderáció kormánya megállapodott
azon 15 személyről, akik felvételre kerülnek az Együttműködési Tanács
vitarendezési határozata szerinti békéltetői jegyzékbe. 
2.           AZ ÉRDEKELT FELEKKEL FOLYTATOTT
KONZULTÁCIÓK ÉS A HATÁSVIZSGÁLATOK EREDMÉNYEI
A mellékelt dokumentum az Európai Uniónak az
Együttműködési Bizottságban a fent említett kérdés kapcsán képviselendő
álláspontját jóváhagyó jogi eszközre irányuló javaslat.
2012/0287 (NLE)
Javaslat
A TANÁCS HATÁROZATA
az egyrészről az Európai Közösségek és azok
tagállamai, másrészről az Orosz Föderáció közötti partnerség létrehozásáról
szóló, 1994. június 24-i partnerségi és együttműködési megállapodással
létrehozott Együttműködési Bizottságban képviselendő európai uniós álláspontnak
a békéltetői jegyzék felállítása tekintetében történő meghatározásáról 
AZ EURÓPAI UNIÓ TANÁCSA,
tekintettel az Európai Unió működéséről szóló
szerződésre és különösen annak 207. cikke (4) bekezdésére, összefüggésben 218.
cikkének (9) bekezdésével,
tekintettel az Európai Bizottság javaslatára,
mivel:
(1)       Az egyrészről az Európai
Közösségek és azok tagállamai, másrészről az Orosz Föderáció közötti partnerség
létrehozásáról szóló, 1994. június 24-i partnerségi és együttműködési megállapodással[1] létrehozott Együttműködési
Tanács által 2004. április 7-én elfogadott, az említett
megállapodással összefüggő vitarendezés eljárási szabályainak megállapításáról
szóló határozat (a továbbiakban: az Együttműködési Tanács vitarendezési határozata)
4. cikke szerint az Együttműködési Bizottság legfeljebb 15, békéltetőként
eljáró személyből álló indikatív jegyzéket állít fel.
(2)       Az Európai Unió és az Orosz
Föderáció kormánya között az Orosz Föderációból az Európai Unióba irányuló
faexportra vonatkozó vámkontingensek kezeléséről szóló, az Európai Unió és az
Orosz Föderáció kormánya között levélváltás formájában létrejött megállapodás
szerinti technikai szabályokról szóló jegyzőkönyvet[2] (a továbbiakban: jegyzőkönyv)
az Orosz Föderáció Kereskedelmi Világszervezethez történő csatlakozásának
időpontjától kezdődően a jegyzőkönyv hatálybalépéséig ideiglenesen alkalmazni
kell.
(3)       Az Európai Unió és az Orosz
Föderáció kormánya között a gépjárműrészeknek és ‑alkatrészeknek az Európai
Unió és az Orosz Föderáció közötti kereskedelméről szóló megállapodást[3] (a továbbiakban: megállapodás)
az Orosz Föderáció Kereskedelmi Világszervezethez történő csatlakozásának
időpontjától kezdődően a megállapodás hatálybalépéséig ideiglenesen alkalmazni
kell.
(4)       A jegyzőkönyv 25. cikke és a
megállapodás 12. cikke szerint a vitákat az Együttműködési Tanács vitarendezési
határozatának 3. cikkének megfelelően békéltető testület elé terjeszthetik.
(5)       A Bizottság és az Orosz
Föderáció kormánya megállapodott azon 15 személyről, akik felvételre kerülnek
az indikatív békéltetői jegyzékbe.
(6)       Ennek megfelelően meg kell
határozni az Európai Unió által az Együttműködési Bizottságban képviselendő
álláspontot,
ELFOGADTA EZT A HATÁROZATOT: 
1. cikk
Az Európai Unió által az Együttműködési
Bizottságban képviselendő álláspont az e határozat mellékletében szereplő
testület határozattervezetén alapul.
2. cikk
Az Együttműködési Bizottság határozatát annak
elfogadása után az Európai Unió Hivatalos Lapjában ki kell hirdetni. 
3. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
I. MELLÉKLET
AZ
EU-OROSZOROSZÁG EGYÜTTMŰKÖDÉSI BIZOTTSÁG 1. SZÁMÚ HATÁROZATTERVEZETE
2012
......
az
Együttműködési Tanács 2004. április 7-i vitarendezési határozatának 4. cikke
szerinti békéltetői jegyzék felállításáról
AZ EGYÜTTMŰKÖDÉSI BIZOTTSÁG,
tekintettel az egyrészről az Európai
Közösségek és azok tagállamai, másrészről az Orosz Föderáció közötti partnerség
létrehozásáról szóló partnerségi és együttműködési megállapodással létrehozott
Együttműködési Tanács által 2004. április 7-én elfogadott, az említett
megállapodással összefüggő vitarendezés eljárási szabályainak megállapításáról
szóló határozat 4. cikkére,
mivel:
(1)          Az egyrészről az Európai Közösségek
és azok tagállamai, másrészről az Orosz Föderáció közötti partnerség
létrehozásáról szóló partnerségi és együttműködési megállapodással létrehozott
Együttműködési Tanács által 2004. április 7-én elfogadott, az említett
megállapodással összefüggő vitarendezés eljárási szabályainak megállapításáról
szóló határozat 4. cikke szerint az Együttműködési Bizottság indikatív
jegyzéket állít fel, amely tartalmazza a legfeljebb 15, békéltetőként eljárni
hajlandó és arra alkalmas személy nevét.
(2)          A gépjárműrészeknek és
-alkatrészeknek az Európai Unió és az Orosz Föderáció közötti kereskedelméről
szóló, 2011. december 16-án Genfben aláírt megállapodás 12. cikke,
valamint az Európai Unió és az Orosz Föderáció kormánya között az Orosz
Föderációból az Európai Unióba irányuló faexportra vonatkozó vámkontingensek
kezeléséről szóló, az Európai Unió és az Orosz Föderáció kormánya között
levélváltás formájában létrejött megállapodás szerinti technikai szabályokról
szóló, 2011. december 16-án Genfben aláírt jegyzőkönyv 25. cikke
szerint a vitákat az Együttműködési Tanács vitarendezési határozatának 3.
cikkének megfelelően békéltető testület elé terjeszthetik.
(3)          A felek megegyeztek a 15
személy nevét tartalmazó jegyzékről,
ELFOGADTA EZT A HATÁROZATOT:
1. cikk
A 15 békéltető nevét tartalmazó jegyzék e
határozat mellékletében található.
2. cikk
Ez a határozat az elfogadásának napján lép
hatályba.
Kelt …-án/-én.
az
Együttműködési Bizottság részéről
 az Európai Unió részéről || az Orosz Föderáció részéről 
   ||   
Melléklet
A békéltetők
jegyzéke
Az Unió által javasolt békéltetők:
Bourgeois, Jacques.
Ehlermann, Claus –Dieter.
Kuijper, Pieter Jan.
Sacerdoti, Giorgio.
Torrent, Ramon.
Az Orosz Föderáció által javasolt békéltetők:
Komarov, Alekszandr
Makovszkij, Alekszandr
Martinov, Anatolij
Sumilov, Vlagyimir
Veljaminov, Georgij
Elnökök:
Luzius Wasescha (Svájc)
Crawford Falconer (Új-Zéland)
Christan Haberli (Svájc)
Paul Richard O'Connor (Ausztrália)
Helge Seland (Norvégia) 
[1]               HL L 327., 1997.11.28., 3. o.
[2]               HL L 57., 2012.2.29., 3. o.
[3]               HL L 57., 2012.2.29., 15. o.